OpenLLM-France/wikimedia huggingface dataset:
# Sakhaïta

La sakhaïta és un mineral de la classe dels borats. Rep el seu nom de la regió de Sakhà, a Rússia, on va ser descoberta.

## Característiques

La sakhaïta és un borat i la seva fórmula química, que va ser redefinida l'any 2021, és: Ca$_{48}$Mg$_{16}$(BO₃)$_{32}$(CO₃)$_{16}$⋅2(H₂O,HCl). Va ser aprovada com a espècie vàlida per l'Associació Mineralògica Internacional l'any 1965. Cristal·litza en el sistema isomètric. La seva duresa a l'escala de Mohs és 5. Estructuralment és un mineral relacionat amb la harkerita.
Segons la classificació de Nickel-Strunz, la sakhaïta pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliïta, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiïta, hulsita, magnesiohulsita, aluminomagnesiohulsita, fluoborita, hidroxilborita, shabynita, wightmanita, gaudefroyita, harkerita, pertsevita-(F), pertsevita-(OH), jacquesdietrichita i painita.

## Formació i jaciments

Va ser descoberta al dipòsit de bor de Titovskoe, a la serralada Tas-Khayakhtakh, a la regió de Sakhà, a Rússia. També a Rússia ha estat trobada a la mina de ferro de Korshunovskoye i al dipòsit de bor de Solongo. També ha estat descrita a la mina Hol Kol, a Suan-gun (Corea del Nord), a la mina Kombat, a la regió d'Otjozondjupa (Namíbia) i al jaciment d'estany de Dayishan, al comtat de Changning (Hunan, Xina).

## Referències

* ↑ «Sakhaite» (en anglès). Mindat. [Consulta: 3 juny 2017].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 60» (en anglès). Mineralogical Magazine, 14-04-2021, pàg. 1–5. Arxivat de l'original el 6 de maig 2021. DOI: doi:10.1180/mgm.2021.30 [Consulta: 6 maig 2021].
# Wilbär

Wilbär és un os polar que nasqué en captivitat al Zoo de Wilhelma a Stuttgart (Alemanya), el dia 10 de desembre del 2007. Wilbär feu la seva primera aparició en públic el 15 d'abril del 2008, nedant al costat de la seva mare. El nom de Wilbär és una combinació del nom del zoo amb la paraula alemanya per dir "ós". Els encarregats del zoo han registrat el nom com a marca registrada. Al maig del 2009, Wilbär abandonà el zoo de Wilhelma i fou dut a Suècia, a un parc d'ossos polars a prop de Grönklitt.

## Vegeu també

* Knut
* Flocke

## Enllaços externs

* Notícies sobre Wilbär al web del zoo de Wilhelma Arxivat 2009-02-27 a Wayback Machine. (alemany)
* Wilbär ha deixat el zoo de Wilhelma zoo Arxivat 2009-05-18 a Wayback Machine. (alemany)
# Retrato de la Burguesía

Retrato de la Burguesía és un mural realitzada per David Alfaro Siqueiros i Josep Renau a la seua etapa mexicana. Va ser la primera gran pintura mural de l'artista valencià en el seu exili mexicà, tot i que la seua participació queda eclipsada per la fama del seu amic David Alfaro Siqueiros. Fou un encàrrec del sindicat mexicà d'electricistes, i es troba a l'edifici central de l'entitat.
La major part de la documentació fotogràfica i les imatges bàsiques del mural pertanyen a Renau, i es veu la seua influència en la tècnica de juxtaposició dels fotomuntatges, la iconografia.constructivista del sostre i l'acabat final.
L'artista valencià finalitzà l'obra sol, en tant que Siqueiros i els seus col·laboradors abandonen el país després de l'assassinat de Trotski. Manuela Ballester participà en la finalització del mural. Poc després, Renau començaria a treballar en La marcha del proletariado, un altre projecte per al sindicat d'electricistes.

## Referències

* 1 2 3 4 5 6 Renau, Josep. Josep Renau. Valencia: IVAM Institut Valencia d'Art Modern, 2003, p. 82-84. ISBN 84-482-3677-7.
* ↑ Subirats, Eduardo. El muralismo mexicano: Mito y esclarecimiento (en castellà). Fondo de Cultura Economica, 2018-05-04. ISBN 978-607-16-5613-1.
* ↑ VV, AA. Rappresentazione materiale/immateriale - Drawing as (in) tangible: 40° Convegno internazionale dei Docenti delle discipline della Rappresentazione. Quindicesimo congresso UID – Milano 13/15 settembre 2018 / 40th International Conference of Teachers of the disciplines of the Representation. XV congress UID - Milan. Gangemi Editore, 2019-03-05, p. 1149. ISBN 978-88-492-8651-9.
* ↑ Brihuega, Jaime. Cambio de siglo, República y exilio: Arte del siglo XX en España (en castellà). Antonio Machado Libros, 2018-07-05. ISBN 978-84-9114-171-6.
# Mokroús

Mokroús (en rus: Мокроус) és un poble (un possiólok) de l'óblast de Saràtov, a Rússia, segons el cens del 2021 tenia 5.906 habitants. És la seu administrativa del districte de Fiódorovski.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# Morelábor

Morelábor és una localitat de la província de Granada. Té 847 habitants (INE 2005). Es va crear el 1974 de la fusió de les localitats de Moreda i Laborcillas. La principal activitat econòmica és el cultiu del cereal i de l'olivera.
# Clarice de Durisio

Clarice de Durisio da Foggia fou una metgessa i cirurgiana italiana, nascuda i morta al s. XV.
No n'hi ha massa dades de la seua vida: fou educada a la Universitat de Salern, i pertanyia a la minoria d'estudiantes femenines del seu temps.
S'especialitzà en les malalties oculars i només tractava pacients dones.

## Vegeu també

* Trotula de Salern.
* Francesca de Salern.
* Abella de Salern.
* Mercuriade de Salern.
* Costanza Calenda.
* Alessandra Giliani.
* Dorotea Bucca.

## Referències

* ↑ L. Whaley: Women and the Practice of Medical Care in Early Modern Europe, 1400-1800
# 43a Mostra Internacional de Cinema de Venècia

La 43a Mostra Internacional de Cinema de Venècia es va celebrar entre el 30 d'agost i el 10 de setembre de 1986. Fou l'última edició dirigida per Gian Luigi Rondi.

## Jurat

El jurat de l'edició de la Mostra de 1986 era format per:
* Alain Robbe-Grillet (president) (França)
* Chantal Akerman (Bèlgica)
* Jörn Donner (Finlàndia)
* Pal Gabor (Hongria)
* Romà Gubern (Espanya)
* Pontus Hulten (Suècia)
* Alberto Lattuada (Itàlia)
* Nanni Moretti (Itàlia)
* Nelson Pereira Dos Santos (Brasil)
* Eldar Shengelaya (URSS)
* Fernando Solanas (Argentina)
* Peter Ustinov (GR)
* Bernhard Wicki (RFA)
* Catherine Wyler (EUA)

## Selecció oficial
### En competició

| Títol original | Director(s) | País de producció |
| Amorosa | Mai Zetterling | Suècia |
| O melissokomos | Theo Angelopoulos | Grècia |
| Regalo di Natale | Pupi Avati | Itàlia |
| Fatherland | Ken Loach | Regne Unit |
| Kinema no tenchi | Yamada Yoji | Japó |
| Le Rayon vert | Éric Rohmer | França |
| Kranj menja, moj talisman | Roman Balajan | Unió Soviètica |
| Die Reise | Markus Imhoof | Suïssa |
| La película del rey | Carlos Sorín | Argentina |
| Linna | Jaakko Pakkasvirta | Finlàndia |
| O meu caso | Manoel De Oliveira | Portugal |
| La puritaine | Jacques Doillon | França |
| Romance | Massimo Mazzucco | Itàlia |
| A Room with a View | James Ivory | Regne Unit |
| Round Midnight | Bertrand Tavernier | França |
| Das Schweigen des Dichters | Peter Lilienthal | RFA |
| Storia d'amore | Francesco Maselli | Itàlia |
| Idö van | Peter Gothar | Hongria |
| Werther | Pilar Miró | Espanya |
| Chuzhaya Belaya i Ryaboi | Serguei Soloviov | Unió Soviètica |
| Oviri | Henning Carlsen | Dinamarca/ França |

## Seccions autònomes
### Setmana de la Crítica del Festival de Cinema de Venècia

Les següents pel·lícules foren exhibides com en competició per a aquesta secció:
* Désordre d'Olivier Assayas
* Sembra morto... ma è solo svenuto de Felice Farina
* Walls of Glass de Scott Goldstein
* Yume miru yō ni nemuritai de Kaizo Hayashi
* Massey Sahib de Pradip Krishen
* Malcolm de Nadia Tass
* Abel d'Alex van Warmerdam

## Premis

* Lleó d'Or:
** Le Rayon vert d'Éric Rohmer
* Gran Premi Especial del Jurat:
** Txujaia Belaia i Riaboi de Serguei Soloviov
** Storia d'amore de Francesco Maselli
* Lleó de Plata al Millor Primer Treball:
** La película del rey de Carlos Sorín
* Copa Volpial Millor Actor:
** Carlo delle Piane (Regalo di Natale)
* Copa Volpi a la Millor Actriu:
** Valeria Golino (Storia d'amore)
* Lleó d'Or a la carrera:
** Germans Taviani

## Referències

* ↑ «VENICE FILM FESTIVAL – 1986». [Consulta: 6 octubre 2013].
* ↑ «The 1980′s». Arxivat de l'original el 2 de setembre 2012. [Consulta: 8 octubre 2013].
* ↑ «Juries for the 1980′s». Arxivat de l'original el 30 d’agost 2012. [Consulta: 27 març 2018].
* ↑ «2nd International Film Critics' Week». sicvenezia.it. Arxivat de l'original el 2 d'abril 2018. [Consulta: 1r abril 2018].

## Enllaços externs

* 43a Mostra Internacional de Cinema de Venècia - Lloc web oficial
* Premis del Festival de Cinema de Venècia 1986 a IMDb
* Premis del Festival de Cinema de Venècia 1986 a Filmaffinity
# Salvador Vives

«Salvador Vives» té aquests significats:
* Salvador Vives i Casajuana (Sant Vicenç de Castellet, Bages, 1886 - Barcelona, 1965), psiquiatre català
* Salvador Vives i Rodó (Vilobí d'Onyar, 1784 - Ponce, 24 de novembre de 1845), polític i hisendat porto-riqueny
* Salvador Vives i Gómez (Barcelona, 1943 - ibíd., 2020), actor de doblatge

## Referències

* ↑ «Mor l'actor de doblatge Salvador Vives a causa del coronavirus». El Punt Avui, 29-03-2020 [Consulta: 30 març 2020].
# Wind Point

Wind Point és una població dels Estats Units a l'estat de Wisconsin. Segons el cens del 2000 tenia 1.853 habitants.

## Demografia

Segons el cens del 2000, Wind Point tenia 1.853 habitants, 736 habitatges, i 587 famílies. La densitat de població era de 586,4 habitants per km².
Dels 736 habitatges en un 29,5% hi vivien nens de menys de 18 anys, en un 75,3% hi vivien parelles casades, en un 3,8% dones solteres, i en un 20,2% no eren unitats familiars. En el 17,8% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,5% tenia menys de 18 anys, un 3,3% entre 18 i 24, un 20% entre 25 i 44, un 37,4% de 45 a 60 i un 15,7% 65 anys o més.
L'edat mediana era de 47 anys. Per cada 100 dones de 18 o més anys hi havia 92,5 homes.
La renda mediana per habitatge era de 88.521 $ i la renda mediana per família de 100.614 $. Els homes tenien una renda mediana de 85.555 $ mentre que les dones 49.722 $. La renda per capita de la població era de 53.104 $. Aproximadament el 2,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wind Point» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wind Point». American Fact Finder. Oficina del Cens dels Estats Units, 12-01-2010.
# Heteromorfita

L'heteromorfita és un mineral de la classe dels sulfurs que pertany al grup de la plagionita. Rep el nom del grec ετερος per a "diferent" i μορφή "forma", en al·lusió al seu dimorfisme.

## Característiques

L'heteromorfita és una sulfosal de fórmula química Pb₇Sb₈S$_{19}$. Es tracta d'una espècie aprovada per l'Associació Mineralògica Internacional, i publicada per primera vegada el 1849. Cristal·litza en el sistema monoclínic. La seva duresa a l'escala de Mohs es troba entre 2,5 i 3. És un membre intermedi d’una sèrie homòloga, i és comsiderat un mineral molt rar.
Segons la classificació de Nickel-Strunz, l'heteromorfita pertany a «02.HC: Sulfosals de l'arquetip SnS, amb només Pb» juntament amb els següents minerals: argentobaumhauerita, baumhauerita, chabourneïta, dufrenoysita, guettardita, liveingita, parapierrotita, pierrotita, rathita, sartorita, twinnita, veenita, marumoïta, dalnegroïta, fülöppita, plagionita, rayita, semseyita, boulangerita, falkmanita, plumosita, robinsonita, moëloïta, dadsonita, owyheeïta, zoubekita i parasterryita.

## Formació i jaciments

Va ser descoberta a la mina Caspari, a la localitat d'Uentrop (Rin del Nord-Westfàlia, Alemanya). També ha estat descrita a diversos punts d'Europa, Àsia i Amèrica del Sud.

## Referències

* ↑ «Heteromorphite» (en anglès). Mindat. [Consulta: 17 maig 2021].
# Mont del Mestre

El Mont del Mestre és una zona de camps de conreu a l'est-sud-est de Claverol (Conca de Dalt), al costat de ponent del Roc de Llenasca. Queda al nord del Tossal de Sant Martí i al nord del Cap de Roc de Sant Martí, al sud-est de les Pales de Claverol i al nord-est dels Rocs de Gairat. És també a l'esquerra del barranc de Santa a la seva capçalera.
Hi havia hagut en aquesta partida l'antic cementiri de Claverol.

## Enllaços externs

* Institut Cartogràfic de Catalunya
# Cavallí

Cavallí o equí és la ramaderia feta amb cavalls.
Actualment els cavalls es crien per al lleure, per a cavalls de carreres, determinats treballs forestals o per la carn principalment la del poltre.
Les races de cavalls que es dediquen a obtenir cadascun d'aquests productes o finalitats estan molt especialitzades, algunes d'elles com les de cavall de tir per exemple la raça bretona perxeró han tingut una gran regressió en desaparèixer la finalitat a la que estaven dedicats.
A les comarques del Pirineu de Catalunya com la Cerdanya la cria de cavalls per a la carn té encara certa importància.

## Vegeu també

* Domesticació del cavall
# Salvador Vinyes i Reig

Salvador Vinyes i Reig (Berga, 1962) és un dissenyador, dibuixant i grafista berguedà.
S'ha involucrat profundament en racionalitzar el grafisme de La Patum de Berga. Autor del sintètic logo amb el que s'identifica la festa, convertit també en escultura de 6 metres d'alt a l'entrada de la ciutat (baixant del passeig de la Pau). És l'autor d'una gegantina intervenció als carrers de Berga, amb una exposició de més d'un miler i mig de fotografies de rostres convertides en cartells de la Patum de Berga. Posteriorment s'edità en un llibre amb el títol La Patum, Obra Mestra del Patrimoni Oral i Immaterial de la Humanitat.
Ha exercit de professor a l'Escola d'Arts i Oficis de Gironella i ha estat premiat repetidament en multitud de concursos de cartells, ha col·laborat en la il·lustració de diversos llibres i ha publicat El gegant de l'ull al front (Berga: Amalgama), llibre infantil amb el text d'una rondalla popular i Salvador (Berga: L'Espill, 2005).
En gran part és autodidacte, però també dona els crèdits de la seva formació a Josep Maria de Martín, qui el va considerar com a mestre i gurú.

## Llibres

* El Gegant de l'ull al front. Berga: Amalgama, 2001
* Salvador. Berga: L'Espill, 2005
* La Patum, Obra Mestra del patrimoni Oral i Immaterial de la Humanitat. Berga: Institut Municipal de Cultura, 2006

## Referències

* ↑ «La Patum. La fiesta que marca el calendari de Berga». La Vanguardia.
* ↑ «Salvador Vinyes aporta el primer monument a La Patum». Berga Actual. Arxivat de l'original el 2015-01-19 [Consulta: 19 gener 2015].
* ↑ «El Monument a la Patum avança». El Punt Avui.
* ↑ Clotet, Dolors «La Patum ja té un monument». Regió 7. Arxivat de l'original el 2016-03-03 [Consulta: 19 gener 2015]. Arxivat 2016-03-03 a Wayback Machine.
* ↑ «Salvador Vinyes recull en un llibre 1600 cares per commemorar el aptrimoni universal de la patum». Aquí Berguedà.
* ↑ Ressenya del llibre a festes.org
* ↑ «El dissenyador Salvador Vinyes guanya el concurs de cartells del Femap».
* ↑ Wirth, Rafael «Pulso ciudadano: Salvador Vinyes». La Vanguardia.

## Enllaços externs

* Salvador Vinyes i Reig - Lloc web oficial
# Heteromycteris proboscideus

Heteromycteris proboscideus és un peix teleosti de la família dels soleids i de l'ordre dels pleuronectiformes.

## Hàbitat

És una espècie marina però al Senegal també ha estat observada en ambients d'aigua dolça.

## Distribució geogràfica

Es troba des de les costes de Mauritània fins a les d'Angola.

## Referències

* ↑ The Taxonomicon (anglès)
* 1 2 FishBase (anglès)
# Rheinberg

Rheinberg és una ciutat del districte de Wesel, al nord Rhine-Westphalia, Alemanya. Està situada a la banda esquerra del Rin, aprox. 10 km (6.2 milles) 15 km (9.3 milles) (6.2 milles) nord de Moers i km (9.3 milles) sud de Wesel.
Comprèn els districtes municipals de Rheinberg, Borth, Budberg, i Orsoy.

## Galeria

* Església catòlica de Sant Pere
* Rheinberg, antic edifici de l'ajuntament i antic edifici de la fàbrica de l'empresa Underberg
* Rheinberg, fàbrica Solvaywerk
* Ossenberg, molí de vent

## Fills i filles de la ciutat

* Samuel Gluckstein (1821-1873), fundador de Salmons & Gluckstein tabac merchants
* Franz Bücheler (1837-1908), filòleg
* Klaus Zumwinkel (nascut 1943), president anterior del Tauler d'Administració de Deutsche AG de Correu
* Brigitte Mohnhaupt (nascuda 1949), membre anterior de la Facció d'Exèrcit Vermella
* Kurt Bodewig (nascut 1955), ministre federal anterior de l'Interior (SPD)
* Thomas Wagner (nascut 1967), autor i sociòleg cultural
* Claudia Schiffer (nascut 1970), model i actriu
* Nadine Hentschke (nascuda 1982), anterior lightheader
* Isabell Werth (nascuda el 1969), genet olímpica

## Referències

* Israel, Jonathan (1997). {{{títol}}}. ISBN 9780826435538.
# Mont Macaulay

El Mont Macaulay (en anglès Mount Macaulay), amb els seus 4.680 msnm, és un dels principals cims de les Muntanyes Saint Elias. El cim es troba dins la Reserva i Parc Nacional de Kluane, al Yukon, Canadà.

## Referències

* ↑ Mount Macaulay Natural Resources Canada
* ↑ Mount Macaulay, Yukon Territory Peakbagger.
* ↑ Mount Macaulay Mapcarta.
# NFB

NFB té els següents significats:
* National Film Board of Canada, agència estatal de producció cinematogràfica del Canadà
* Federació Neerlandesa de Fierljeppen (del nom en neerlandès Nederlandse Fierljep Bond), màxim organisme del fierljeppen als Països Baixos
* Retroalimentació negativa (de l'acrònim en anglès de Negative Feedback), resposta d'un sistema en la direcció contrària a un estímul
# Cavaly Association Sportive

El Cavaly Association Sportive és un club haitià de futbol de la ciutat de Léogâne. Va ser fundat el 1975.

## Palmarès

* Campionat Nacional:
** 2007 Cl

## Referències

* ↑ «Welt Fussball Archiv: Cavaly AS». Arxivat de l'original el 2016-04-16. [Consulta: 3 juny 2019].
* ↑ «Haiti Reference: Le Football Haitien: Équipes et Clubs». Arxivat de l'original el 2017-07-07. [Consulta: 3 juny 2019].
* ↑ Haiti: Championnat National D1 2014
* ↑ Hall, Michael R. «Historical Dictionary of Haiti» p. 121, 2012. [Consulta: 2 febrer 2015].
* ↑ «Soccerway; Cavaly (Casport)». us.soccerway.com. [Consulta: 2009].
* ↑ «Léogâne; Cavaly Association Sportive Club (CASPORT)». leyogan.com. Arxivat de l'original el 2016-05-08. [Consulta: 2015].
* ↑ «Haiti - List of Champions». RSSSF. [Consulta: 9 febrer 2019].
# 109 màrtirs claretians

Els 109 màrtirs claretians són religiosos claretians que van ser assassinats per motius religiosos durant la guerra civil espanyola, el 1936. La cerimònia de beatificació va ser presidida pel cardenal Angelo Amato el 21 d'octubre de 2017 a la Sagrada Família de Barcelona. Va ser la beatificació més nombrosa de màrtirs d'una sola congregació religiosa. 3.000 persones van acudir a la celebració a la Sagrada Família.
El procés de beatificació, que es va iniciar el 1948, inclou 109 missioners encapçalats pel sacerdot Mateu Casals i Mas, l'estudiant Teófilo Casajús Alduán i el germà Ferran Saperas i Aluja. En aquell moment la província claretiana estava formada per Catalunya, Aragó i València. Dels missioners màrtirs, 60 eren de la comunitat de Cervera - Mas Claret i Solsona, mentre que 15 eren de Vic i Sallent, 11 de Lleida, 8 de Sabadell, 8 de Barcelona, 4 de València i 3 de Castro Urdiales de Santander. El Papa Francesc va autoritzar el 26 de desembre de 2016 el decret de beatificació pel qual es considera provat el martiri dels 109 claretians.

## Referències

* ↑ EP «El cardenal Amato beatificará en octubre a 109 mártires claretianos en la Sagrada Familia». 20 minutos, 05-05-2017 [Consulta: 7 octubre 2017].
* ↑ «Beatificados 109 mártires claretianos en un acto en la Sagrada Família». El Periódico, 21-10-2017.
* ↑ «Barcelona acogerá el 21 de octubre beatificación de 109 mártires claretianos». El Periódico, 08-05-2017 [Consulta: 7 octubre 2017].
# Xanthichthys auromarginatus

Xanthichthys auromarginatus és un peix teleosti de la família dels balístids i de l'ordre dels tetraodontiformes que habita des de les costes de l'Àfrica oriental fins a Hawaii, Ryukyu i Nova Caledònia. Pot arribar als 30cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Heteromirafra

Heteromirafra és un gènere d'ocells de la família dels alàudids (Alaudidae ).

## Taxonomia

Segons la Classificació del Congrés Ornitològic Internacional (versió 13.1, 2023) aquest gènere està format per dues espècies:
* Heteromirafra ruddi - alosa de Rudd.
* Heteromirafra archeri - alosa d'Archer.

## Referències

* ↑ Gill, Frank; Donsker, David; Rasmussen, Pamela. «Nicators, Bearded Reedling, larks= 11 octubre 2024» (en anglès). IOC World Bird List Version 13.2.
* ↑ «Heteromirafra». Cercaterm. TERMCAT, Centre de Terminologia. Rev. 11 octubre 2024(català)
# Rheinstadion

El Rheinstadion fou un estadi de futbol i futbol americà de la ciutat de Düsseldorf, a Alemanya.
Va ser inaugurat l'any 1925 i va ser seu de la Copa del Món de Futbol de 1974. Fou la seu del club Fortuna Düsseldorf de 1953 a 1970 i e 1972 a 2002. També hi ha jugat el club de futbol americà Rhein Fire, de la World League of American Football (1995-2002). Fou demolit l'any 2002 i reemplaçat per l'estadi Merkur Spiel-Arena.

## Referències

* ↑ «Rheinstadion». stadiumguide.com. [Consulta: 1r febrer 2022].
* ↑ «World Cup 1974». rsssf.com. [Consulta: 1r febrer 2022].
# Mons-en-Pévèle

Mons-en-Pévèle (neerlandès Pevelenberg) és un municipi francès, situat a la regió dels Alts de França, al departament del Nord. L'any 2006 tenia 2.157 habitants. Limita al nord amb Tourmignies i Mérignies, a l'est amb Bersée, al sud-est amb Faumont, al sud-oest amb Moncheaux, a l'oest amb Thumeries i al nord-oest amb Attiches.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.875 | 1.921 | 1.962 | 2.180 | 2.064 | 2.054 | 2.157 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Claude Marquis | PS |
| 2008- | Bernard Boidin | |
# NFTO

L'equip NFTO (codi UCI: NPC) va ser un equip ciclista britànic de categoria continental. Creat el 2014, competia principalment als circuits continentals de ciclisme.

## Principals victòries

* RideLondon Classic: Adam Blythe (2014)
* Rutland-Melton International CiCLE Classic: Steele Von Hoff (2014)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participava en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2014 | 63è | Adam Blythe (90è) |
| 2015 | 87è | Steele Von Hoff (395è) |
| 2016 | 89è | Ian Bibby (530è) |
UCI Oceania Tour
| Temporada | Classificació per equips | Millor ciclista en la classificació individual |
| 2015 | 8è | Steele Von Hoff (17è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial Arxivat 2016-08-21 a Wayback Machine.
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Clot de la Vinya

El Clot de la Vinya és una fondalada boscosa del poble de Clarà al municipi de Castellar de la Ribera (Solsonès) situada al nord del nucli de l'esmentat poble i pel fons de la qual s'hi escola la capçalera de les Sargeres de l'Alcerà.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.